**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶԻ ԻՋԵՎԱՆ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵԻ ՆԱԽԱԳԾԻ**

Իջևան համայնքի 2023 թվականի բյուջեի նախագիծը մշակվել է «Հայաստանի Հանրապետության բյուջետային համակարգի մասին» և «Տեղական ինքնակառավարման մասին» ՀՀ օրենքների պահանջներին համապատասխան, որի ձևավորման հիմքում ընկած են խնայողականությունը, հաշվեկշռվածությունը, արդյունավետությունը և հստակությունը, իսկ հարկերի տեղական տուրքերի և վճարների դրույքաչափերը սահմանվել են հաշվի առնելով այն հանգամանքը, որ Իջևան համայնքի 19 բնակավայրերից 16-ը համարվում են սահմանամերձ։

 Իջևան համայնքի 2023թ․ բյուջեն կանխատեսվում է՝

Եկամուտների գծով՝ 1 843 539.4 հազ․դրամ

Ծախսերի գծով՝ 1 856 398.1 հազ․դրամ

Դեֆիցիտը/պակասուրդը/ 12 858.7 հազ․դրամ

1. **ԲՅՈՒՋԵԻ ԵԿԱՄՈՒՏՆԵՐԻ ԿԱՆԽԱՏԵՍՈՒՄ**

 Իջևան համայնքի 2023 թվականի բյուջեի վարչական մասի նախագծում եկամուտների ընդհանուր գումարը ծրագրվել է 1 843 539.4 հազ․դրամ։

Նախագծով նախատեսված եկամուտների ընդհանուր ծավալում սեփական եկամուտները կազմում են 497 301.4 հազ․դրամ։

* 1. Հարկեր և տուրքեր

Հարկային եկամուտները և տուրքերը 2023 թվականի համար բյուջեի նախագծով ծրագրվել են 332575.5 հազ․դրամ։

Ա․Գույքահարկը նախագծով նախատեսվել է 303938.0 հազ.դրամ։

Բ. Տեղական տուրքերը ծրագրվել են 16137,5հազ․դրամ։

Գ. Համայնքի բյուջե վճարվող պետական տուրքերը 2023 թվականի համար նախագծով ծրագրվել են 12 500,0 հազ․դրամ:

* 1. Պաշտոնական դրամաշնորհներ

Հիմք ընդունելով ՀՀ 2023 թվականի պետական բյուջեի նախագծով նախատեսված ցուցանիշները՝ նախագծով ծրագրվել է 1 346 238,0 հազ․դրամի չափով պաշտոնական դրամաշնորներ:

 Պետական բյուջեից ընթացիկ ծախսերի ֆինանսավորման նպատակային

 Հատկացումների /սուբվենցիաների/ գծով նախատեսվել է 2023թ. չափով՝ 8 240.3 հազ․դրամ:

* 1. Այլ եկամուտներ են նախատեսվել 156 485,6 հազար դրամ։

Ա.համայնքի սեփականություն համարվող հողերի վարձավճարները ծրագրվել են 20655,6 հազ․դրամ։

Բ.այլ գույքի վարձակալությունից մուտքերը ծրագրվել են 2950,0 հազ․դրամ։

Գույքի վարձակալությունից եկամուտները ծրագրվել են հիմք ընդունելով վարձակալության հաշվառման բազայի ճշգրտումները, լուծված և նոր կնքված պայմանագրերը։

Գ.տեղական վճարների գծով ծրագրվել է 132880,0 հազ. դրամ։

 Տեղական վճարների գծով ցուցանիշները ծրագրվել են հիմք ունենալով ավագանու կողմից սահմանված Իջևան համայնքում տեղական տուրքերի և վճարների դրույքաչափերը և աղբահանության կազմակերպման համար սահմանված դրույքաչափերը: Տեղական վճարներ է սահմանվել համայնքային ենթակայության մանկապարտեզների ծառայություններից օգտվողների համար 42860,0 հազ.դրամ, համայնքային ենթակայության արտադպրոցական դաստիարակության հաստատությունների ծառայությունից օգտվողների համար՝ 29530,0 հազ.դրամ, համայնքի կողմից աղբահանությունը կազմակերպելու համար` աղբահանության վճար՝ 54140,0 հազ.դրամ, ճարտարապետաշինարարական նախագծային փաստաթղթերով նախատեսված աշխատանքներն ավարտելուց հետո շահագործման թույլտվության ձևակերպման համար՝ համայնքի մատուցած ծառայությունների դիմաց փոխհատուցման վճար՝ 2300,0 հազ.դրամ, աճուրդների մասնակցության համար՝ համայնքի մատուցած ծառայությունների դիմաց փոխհատուցման վճար՝ 3550,0 հազ.դրամ:

Վարչական իրավախախտումների համար պատասխանատվության միջոցների կիրառումից եկամուտների գծով՝ 500,0 հազ.դրամ:

2. **ԲՅՈՒՋԵԻ ԾԱԽՍԵՐԻ ԿԱՆԽԱՏԵՍՈՒՄ**

Իջևան համայնքի 2023 թվականի բյուջեի նախագծով ծախսերի ծավալը ծրագրվել է ՝ 2 060 771,4 հազ․դրամ

։ Ծախսերի ամբողջ ծավալի շուրջ 90․1 տոկոսը կամ 1 856 398,7 հազ․դրամը բաժին է ընկնում ընթացիկ ծախսերին (վարչական բյուջե) և 204 373,3 հազ․դրամ կամ 9,9 տոկոսը ոչ ֆինանսական ակտիվների գծով ծախսերին (ֆոնդային բյուջե)։

Նախագծով նախատեսված բյուջետային ծախսերի ծավալներում սոցիալական բնագավառի՝ (կրթություն,սոցիալական ապահովություն) ծախսերի տեսակարար կշիռը կազմում է 37,5 տոկոս, շրջակա միջավայրի պաշտպանությանն ուղղված է ծախսերի 4․0 տոկոսը, բնակարանային շինարրություն և կոմունալ ծառայություններ՝ 2,1 տոկոս։ Մշակույթին ուղղված ծախսերի տեսակարար կշիռը կազմում է 6,0 տոկոս ։ Նախատեսվել է նաև պահուստային ֆոնդ 66 240.3 հազ․դրամի չափով (վարչական եկամուտների 8,4 տոկոս)։

Իջևան համայնքի 2023թ. բյուջեի նախագծով ծրագրված ծախսերը՝

1. Կառավարման ապարատի պահպանում ծրագրով ծախսերը նախագծում ծրագրվել են հաշվի առնելով գործող օրենսդրության պահանջները և խորհրդատվական բնույթ կրող նորմատիվները: Այս ծրագրով նախագծում ծախսերը կազմել են 572039,0 հազ. դրամ։ Նշված ծրագրով նախատեսված ծախսերում էական տեսակարար կշիռ է կազմում աշխատավարձի ֆոնդը՝ 355000,0 հազ.դրամ: Աշխատավարձի ֆոնդի հաշվարկն իրականացվել է Իջևան համայնքի ավագանու որոշմամբ հաստատված հաստիքացուցակի հիման վրա, որով նախատեսված է 147 հաստիք: Աշխատակիցներին խրախուսելու համար նախատեսված է նաև խրախուսման ֆոնդ աշխատավարձի ֆոնդի 7,0 տոկոսի չափով: Ջրամատակարարման, ջրահեռացման ծախսերը և ծրագրվել է 4000,0 հազ.դրամ: Կապի ծառայությունները ներառում են փոստային ծառայությունները, քաղաքային հեռախոսակապի և ինտերնետային ծառայությունները: Այս հոդվածով նախատեսվել է 4000,0 հազ.դրամ: Ապահովագրական ծախսերը նախատեսվել են 6600,0 հազ.դրամ, նկատի ունենալով համայնքապետարանում հաշվառված ավտոմեքենաների քանակը և հիմք ընդունելով «Ավտոտրանսպորտային միջոցների օգտագործումից բխող պատասխանատվության պարտադիր ապահովագրության մասին» ՀՀ օրենքի պահանջները: Գույք և սարքավորումների վարձակալությունը ծրագրվել է 8133,0 հազ.դրամ: Գործուղման ծախսեր է նախատեսվել 6050,0 հազ.դրամ: Տեղեկատվական ծառայությունների գծով ծախսերը նախատեսվել են 2600,0 հազ.դրամ՝ պաշտոնական և գերատեսչական նորմատիվ ակտերի տեղեկագրերի և այլ լրատվական ծառայությունների ձեռք բերման համար: Ներկայացուցչական ծախսերի գծով ծրագրվել է 12000,0 հազ.դրամ, գումարը նախատեսվել է պաշտոնական պատվիրակությունների ընդունելությունների, ինչպես նաև համայնքապետարանի ներկայացուցչական ծախսերի իրականացման համար: Մեքենաների և սարքավորումների ընթացիկ նորոգման և պահպանման գծով ծրագրվել է 16000,0 հազ.դրամ: Այն ներառում է ծառայողական մեքենաների, գույքի, համակարգչային տեխնիկայի և այլ սարքավորումների ընթացիկ նորոգումը և պահպանումը: Հաշվարկների հիմքում դրված են 2022թ. գնման գործընթացի արդյունքում ձևավորված գները: Գրասենյակային նյութեր և հագուստ հոդվածով ծախսերը ծրագրվել են 15800,0 անհրաժեշտ գրասենյակային նյութերը: Տրանսպորտային նյութերը ծրագրվել են 85700,0 հազ.դրամ, հաշվարկվել է համայնքապետարանի և 18 բնակավայրերի ավտոմեքենաների թվաքանակով: Կենցաղային և հանրային սննդի նյութերով ծրագրվել է 35200,0 հազ.դրամ, նախատեսվել է համայնքապետարանի կարիքների համար կենցաղային նյութերի և այլ ծախսերի համար: Նախատեսվել է նաև 53200,0 հազ․դրամ հատուկ նպատակային այլ նյութեր ձեռք բերելու համար։
2. Ընդհանուր բնույթի ծառայություններ ծրագրով ծախսերը նախատեսվել են 2406,0 հազ.դրամ, որն իր մեջ ներառում է Տեղեկատվական ծրագրերի և հանրային հատվածի հաշվապահության և հանրային այլ ծառայությունների կազմակերպմանն ուղղված միջոցաեումների ֆինանսավորումը, կառավարչական ծառայություններին:
3. Աղբահանության և սանիտարական մաքրման ծրագրով նախատեսվել է 362550,0 հազ.դրամ, Իջևան քաղաքում և 18 բնակավայրերում աղբահանության և սանիտարական մաքրման ծառայությունների իրականացման համար: 7800,0 հազ․դրամ համայնքի տարածքում շաբաթօրյակների կազմակերպման և կանաչապատման աշխատանների համար։
4. Ջրամատակարարման ծրագրով նախատեսվել է 166515,3 հազ.դրամ գյուղական բնակավայրերում և Իջևան քաղաքում ջրամատակարարման համակարգի ընթացիկ պահպանման համար:
5. Արտաքին լուսավորության ցանցի շահագործման և պահպանման աշխատանքներ ծրագրով նախատեսվել է 62700,0 հազ.դրամ, ներկայումս համայնքում առկա ցանցի պահպանման համար:
6. Բնակելի շենքերի պահպանման ծրագրով նախատեսվել է 4116,0 հազ.դրամ բազմաբնակարան բնակելի շենքերի ընթացիկ պահպանման համար:
7. Թանգարաններ և ցուցասրահներ ծրագրով նախատեսվել է 11037,0 «Պատմաերկրագիտական թանգարան» ՀՈԱԿ-ին սուբսիդիա տրամադրելու համար:
8. Մշակույթի տներ, ակումբներ, կենտրոններ ծրագրով նախատեսվել է 82514,0 հազ.դրամ։
9. Համայնքային մշակութային միջոցառումներ կազմակերպելու ծրագրով նախատեսվել է 35930.0 հազ.դրամ:
10. Նախադպրոցական կրթություն ծրագրով նախատեսվել է 387991,3 հազ.դրամ: Հաշվարկի հիմքում դրվել է մեկ երեխայի ամսական ուսուցման ծախսերի միջին ինքնարժեքը և ՀՈԱԿ-ի պահպանման ծախսերը ։
11. Արտադպրոցական դաստիարակություն ծրագրով նախատեսվել է 251515,5 հազ.դրամ, ինչն ուղղված է 6 համայնքային արտադպրոցական հիմնարկների պահպանմանը:
12. Սոցիալական աջակցություն ծրագրով նախատեսվել է 19500,0 հազ.դրամ սոցիալապես անապահով ընտանիքներին։
13. Ֆոնդային բյուջեով ծրագրվել է 180 763.3 հազ.դրամ, որը նախատեսվել է 157 153,3 հազ դրամ ճանապարհների հիմնանորոգման , գյուղական բնակավայրերի ճանապարհների ընթացիկ պահպանման և բազմաբնակարան շենքերի տանիքների վերանորոգման համար, վարչական սարքավորումների ձեռքբերման 5500,0 հազ․ դրամ, 18110,0 հազար դրամ նախագծահետազոտական աշխատանքների համար։

Տարեսկզբի ազատ մնացորդը վարչական բյուջեում կազմում է 68 422.2 հազ դրամ։

Վարչական բյուջեի ընդամենը գումարից 3422.2 հազ դրամ հատկացվելու է նախորդ տարում ֆինանսավորման ենթակա, սակայն չֆինանսավորված պարտավորությունների կատարմանը, իսկ 65 000 հազար դրամ հատկացվել է ֆոնդային բյուջեին։

 Իջևան համայնքի 2023թ, բյուջեի նախագիծը հանրային քննարկման համար տեղադրվել է ijevancity.am կայքում և կազմակերպվել է հանրային քննարկում:

**ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՃԱՂԱՐՅԱՆ**